wickkiey/tamil-wikipedia-chunked huggingface dataset:
# சுப்பாராஜூ

**பென்மத்சா சுப்பாராஜூ (Penmatsa Subbaraju)**(பிறப்பு:பெப்ரவரி 27 ,1977 என்பவர் இந்தியத் திரைப்பட நடிகர் ஆவார். இவர் பெரும்பான்மையாகத் தெலுங்குத் திரைப்படங்களில் நடித்துள்ளார். துவக்கத்தில் எதிராளிக் கதாப்பாத்திரத்தில் தோன்றினார். தற்போது துணைக் கதாப்பாத்திரங்களிலும் நடித்து வருகிறார். அம்மா நானா ஓ தமிழ் அம்மாயி, ஆர்யா, போக்கிரி ,பாகுபலி 2, லீடர், மிர்ச்சி போன்ற திரைப்படங்களில் நடித்ததன் முலம் பரவலாக அறியப்படுகிறார்.
# சுப்பாராஜூ

## ஆரம்பகால வாழ்க்கை

பென்மத்சா சுப்பராஜூ பெப்ரவரி 27, 1977 இல் ஆந்திரப் பிரதேசத்தின் பீமவரத்தில், பிறந்தார். இவரின் தந்தை பென்மத்சா ராமகிருஷ்ணன், தாய் விஜயலட்சுமி. இவருக்கு புல்லம் ராஜு எனும் அண்ணன் உள்ளார். அவர் சமசுகிருதம் பயிற்றுவிக்கும் ஆசிரியராக உள்ளார். சுப்பராஜு பீமாவரத்தில் உள்ள டி. என். ஆர் கல்லூரியில் பயின்றார். இவர் கணிதப் பிரிவில் இளங்கலைப் பட்டம் பெற்றார். பின் கணிணிப் பயிற்சி பெற்று ஐதராபாத்திலுள்ள டெல் நிறுவனத்தில் வேலைக்குச் சேர்ந்தார்.
# சுப்பாராஜூ

## தொழில் வாழ்க்கை

எதிர்பாராத விதமாகவே இவர் திரைப்படத் துறைக்கு வந்தார். தெலுங்குத் திரைப்பட இயக்குநர் கிருஷ்ணா வம்சியின் உதவியாளர், சுப்பராஜுவை இயக்குநரின் கணினியில் உள்ள பிரச்சனயைச் சரி செய்து தருமாறு அணுகினார். பின் கடம் எனும் திரைப்படத்தில் ஒரு சிறிய வேடத்தில் நடிக்கும் வாய்ப்பு இவருக்கு கிடைத்தது.
# சுப்பாராஜூ

## முக்கியக் கதாப்பத்திரங்கள்

இவரின் முதல் திரைப்படம் பூரி ஜெகன்நாத் இயக்கிய அம்மா நானா ஓ தமிழ் அம்மாயி ஆகும். இந்தத் திரைப்படத்தில் ஒரு குத்துச் சண்டை வீரராக நடித்திருப்பார். இதில் ஒரு எதிர்மறைக் கதாப்பத்திரத்தில் நடித்திருப்பார். இந்தத் திரைப்படத்தைத் தொடர்ந்து அடுத்த சில திரைப்படங்களிலும் எதிராளிக் கதாப்பத்திரத்திற்கான வாய்ப்புகளே இவருக்கு கிடைத்தது. இந்தத் திரைப்படம் மோகன் ராஜா இயக்கத்தில்எம். குமரன் சன் ஆஃப் மகாலட்சுமி எனும் பெயரில் தமிழ் மொழியில் மொழிமாற்றம் செய்யப்பட்டது. தெலுங்கில் நடித்த கதாப்பத்திரத்திலேயே இதிலும் நடித்திருப்பார்.  
மே 7, 2014 இல் அறிமுக இயக்குநர் சுகுமார் இயக்கத்தில் வெளியான ஆர்யா திரைப்படத்தில் அடியாள் கதாபாத்திரத்தில் நடித்தார். இதில் அல்லு அர்ஜூன், அனு மேத்தா ஆகியோர் முக்கியக் கதாப்பாத்திரத்தில் நடித்தனர்.
# சுப்பாராஜூ

## திரை வரலாறு

### 2017

2017 இல் ரவியின் இயக்கத்தில் ஜவான் எனும் தெலுங்குப் படத்தில் இக்பால் எனும் கதாப்பாத்திரத்தில் நடித்தார். வாசு பரிமனி இயக்கத்தில் படேல் எஸ். ஐ. ஆர் எனும் அதிரடித் திரைப்படத்தில் காவல்துறை அதிகாரியாக நடித்திருப்பார். ஹரிஷ் சங்கர் எழுதி இயக்கிய துவ்வடா ஜெகன்நாதன் எனும் அதிரடி, நகைச்சுவைத் திரைப்படத்தில் சந்தி எனும் கதாப்பத்திரத்தில் நடித்தார். இதில் அல்லு அர்ஜூன் முக்கியக் கதாப்பாத்திரத்தில் நடித்துள்ளார். ராஜமவுலி இயக்கத்தில் தமிழ் மற்றும் தெலுங்கில் வெளியான பாகுபலி 2 திரைப்படத்தில் குமார வர்மா எனும் கதாப்பாத்திரத்தில் நடித்துள்ளார். இந்தத் திரைப்படம் இந்தியாவில் மட்டுமல்லாது உலக அளவில் வெற்றி பெற்றது.
# சுப்பாராஜூ

## திரை வரலாறு

### 2016

சுந்தர் சி இயக்கத்தில் மத கஜ ராஜா எனும் தமிழ் அதிரடி, நகைச்சுவைத் திரைப்படத்தில் நடித்தார். இதில் விஷால், அஞ்சலி, வரலட்சுமி சரத்குமார் ஆகியோர் முக்கியக் கதாப்பத்திரத்தில் நடித்தார்.
# சுப்பாராஜூ

## திரை வரலாறு

### 2015

பரசுராம் இயக்கத்தில் ஸ்ரீரஸ்து சுபாமஸ்து எனும் தெலுங்குத் திரைப்படத்தில் நடித்தார். டெம்பர் எனும் திரைப்படத்தில் ரவி என்ற கதாப்பாத்திரத்தில் நடித்தார்.
# சுப்பாராஜூ

## திரை வரலாறு

### 2014

கே. எஸ் இயக்கத்தில் பவர் எனும் நகைச்சுவைத் திரைப்படத்தில் ராஜீவ் எனும் கதாப்பாத்திரத்தில் நடித்தார்.
# மிகேல் தியாஸ்-கானெல்

**மிகேல் தியாஸ்-கானெல் பெர்மூதெசு** (*Miguel Mario Díaz-Canel Bermúdez*, பிறப்பு: 20&nbsp;ஏப்ரல் 1960) கியூபாவின் அரசியல்வாதி ஆவார். இவர் கியூபாவின் 19-வது அரசுத்தலைவராகப் பதவி வகிக்கிறார். இவர் 2013 முதல் 2018 ஏப்ரல் வரை கியூபா அரசுப்பேரவையினதும், அமைச்சரவையினதும் துணைத் தலைவராகப் பணியாற்றினார். 2003 முதல் இவர் கியூபா பொதுவுடமைக் கட்சியின் உயர்பீடத்தின் உறுப்பினராக இருந்து வருகிறார்.
# சுந்தரபாண்டியன்பட்டினம்

**சுந்தரபாண்டியன்பட்டினம்** (**எஸ் பி பட்டினம்**), இந்தியாவின் இராமநாதபுரம் மாவட்டத்தின் திருவாடானை வட்டத்தில், திருவாடானை ஊராட்சி ஒன்றியத்தில் அமைந்த சிற்றூர் ஆகும். வங்காள விரிகுடா கடற்கரை கிராமமான சுந்தரபாண்டியன்பட்டினத்தின் அஞ்சல் சுட்டு எண் 623406 ஆகும். தொலைபேசி குறியீடு எண் 04561 ஆகும். இக்கிராமத்தினரின் முக்கியத் தொழில் கடல் மீன் பிடித்தல் ஆகும்.  
இக்கிராமம் திருவாடானையிலிருந்து 17 கி.மீ. தொலைவிலும்; இராமநாதபுரத்திற்கு வடக்கே 75 கி.மீ. தொலவிலும் உள்ளது.  
சுந்தரபாண்டியன்பட்டினம், திருவாடானை சட்டமன்றத் தொகுதிக்கும், இராமநாதபுரம் மக்களவைத் தொகுதிக்கும் உட்பட்டது.  
அருகமைந்த கிராமங்கள் வட்டானம், நிலமழகியமங்கலம், ஓரியூர், பாசிப்பட்டினம், கட்டிவயல் ஆகும். அருகில் அமைந்த சிற்றூர்கள்: தொண்டி, மற்றும் திருவெற்றியூர் ஆகும். அருகமைந்த நகரங்கள் தேவகோட்டை, பேராவூரணி, காரைக்குடி மற்றும் இராமநாதபுரம் ஆகும்
# சுந்தரபாண்டியன்பட்டினம்

## மக்கள்தொகை பரம்பல்

2011ம் ஆண்டின் மக்கள்தொகை கணக்கெடுப்பின்படி, சுந்தரபாண்டியன்பட்டினத்தின் மொத்த மக்கள்தொகை 4,007 ஆகும். இதில் இசுலாமியர்கள் 83.88% ஆகவும்; கிறித்துவர்கள் 13.75% ஆகவும்; இந்துக்கள் 1.92% ஆகவும், பிறர் 0.45% ஆகவும் உள்ளனர்.
# சுந்தரபாண்டியன்பட்டினம்

## இதனையும் காண்க

- சுந்தரபாண்டியன்பட்டிணம் ஊராட்சி
# உன்னாவ் வன்புணர்வு வழக்கு

**உன்னாவ் வன்புணர்வு வழக்கு** (*Unnao rape case*) என்பது ஜூன் 4, அன்று 2017 ஆம் ஆண்டு ஜூன் 4 அன்று உத்தரப்பிரதேச மாநிலத்தைச் சேர்ந்த ஒரு 17 வயது பெண் பாலியல் வன்கொடுமைக்கு ஆளாக்கப்பட்டதாகப் பதிவுசெய்யப்பட்ட வழக்காகும். இவ்வழக்கில் குற்றஞ்சாட்டப்பட்ட முக்கிய நபர் உத்தரப்பிரதேச சட்ட மன்ற உறுப்பினரும் பாரதிய ஜனதா கட்சியைச் சேர்ந்தவருமான குல்தீப் சிங் செங்கர் ஆவார். இவ்வழக்கு சிபிஐயால் விசாரிக்கப்பட்டது. ஏப்ரல் 8, 2018 அன்று பாதிக்கப்பட்ட பெண், உத்தரப் பிரதேச முதலமைச்சர் யோகி ஆதித்தியநாத் வீட்டின் முன்பு தீக்குளிக்க முயன்றார். கைதுசெய்யப்பட்டு விசாரணைக் காவலில் இருக்கும்போது அப்பெண்ணின் தந்தை மரணமடைந்தார். இந்த நிகழ்வுகளால் இவ்வழக்கு தேசிய ஊடகங்களில் பரவலாகப் பேசப்பட்டது. உன்னாவ் வன்புணர்வு வழக்கு, கதுவா பாலியல் வன்முறை வழக்கு ஆகிய இரண்டும் ஒரே சமயத்தில் நாட்டு மக்களின் கவனத்தை ஈர்த்து, இரண்டிலும் பாதிக்கப்பட்டவர்களுக்கு நீதி கிடைக்கவேண்டுமென முன்னெடுக்கப்பட்ட தீவிரப் போராட்டங்களுக்கு வழிவகுத்தது.
# உன்னாவ் வன்புணர்வு வழக்கு

## நிகழ்ச்சி

### முறையீடு

ஜூன் 4, 2017 அன்று உத்தரப்பிரதேச மாநிலத்தின் உன்னாவு சட்டமன்றத் தொகுதியின் சட்டமன்ற உறுப்பினரும் பாரதிய ஜனதா கட்சியைச் சேர்ந்தவருமான குல்தீப் சிங் செங்கர் என்பவரால் அவரது வீட்டில் வைத்துத் தான் பாலியல் வன்கொடுமைக்குள்ளானதாக ஒரு 17 வயதுப் பெண் புகாரளித்தார். புகாரில் அப்பெண் தனக்கு வேலைகிடைப்பதற்கு உதவிவேண்டி செங்கரின் வீட்டிற்குத் தான் சென்றிருந்ததாகக் கூறியிருந்தார்.
# உன்னாவ் வன்புணர்வு வழக்கு

## நிகழ்ச்சி

### கைது

ஏப்ரல் 13, 2018 அன்று விசாரணைக்காக சிபிஐ குல்தீப் சிங் செங்கரை தன்வசம் அழைத்துச் சென்றது. அதே நாளன்று அவரிடம் மேற்கொள்ளபட்ட விசாரணையின் அடிப்படையில் அவர் கைது செய்யப்பட்டு, அவர்மீது புதிய முதல் தகவல் அறிக்கைகள் பதிவு செய்யப்பட்டது. அவர் ஒரு வாரத்துக்கு நீதிவிசாரணைக் காவலில் அடைக்கப்பட்டார். ஏப்ரல் 14, 2018 அன்று பாதிக்கப்பட்ட பெண்ணை வன்கொடுமை நிகழ்ந்த அன்று அப்பெண்ணை செங்கரிடம் அழைத்துச் சென்ற பெண்ணும் கைது செய்யப்பட்டார்.
# உன்னாவ் வன்புணர்வு வழக்கு

## பின்னிகழ்வுகள்

### போராட்டங்கள்

2018, ஏப்ரல் மாதத்தில் ஊடகங்களில் தலையங்கச் செய்தியாக இவ்வழக்கின் விவரங்கள் வெளியாகின. அதே சமயத்தில் ஜனவரி 2018 இல் நிகழ்ந்த கதுவா பாலியியல் வன்முறை தொடர்பாகக் குற்றஞ்சாட்டப்பட்டவர்களுக்கு எதிரான குற்றப்பத்திரிக்கையும் தாக்கல் செய்யப்பட்டது. இரு வன்கொடுமை நிகழ்வுகளிலும் பாதிக்கப்பட்டப் பெண்களுக்கு நீதிவேண்டி இந்தியா முழுவதும் போராட்டங்கள் மேற்கொள்ளப்பட்டன. இந்தியப் பிரதம மந்திரி நரேந்திர மோதி, இந்நிகழ்ச்சிகளைக் கண்டித்து, நீதி நிலைநிறுத்தபடுமெனக் கூறினார்.
# உன்னாவ் வன்புணர்வு வழக்கு

## பின்னிகழ்வுகள்

### லாரியால் மோதி கொலை முயற்சி

லக்னோ நீதிமன்றத்தில் பாலியல் வன்முறை வழக்கின் விசாரணை நடைபெற்று வந்த நிலையில், பாதிக்கப்பட்ட இளம்பெண், தனது தாயார், உறவினர்கள் மற்றும் வழக்கறிஞருடன் காரில் சென்றபோது லாரியால் மோதப்பட்டு, அவரது உறவுக்கார பெண் மற்றும் வழக்கறிஞர் கொல்லப்பட்டனர். இளம்பெண்ணும் அவரது தாயாரும் ஆபத்தான நிலையில் சிகிச்சை பெற்று உடல்நலம் தேறினர். இந்த ‘விபத்து’ பாதிக்கப்பட்ட இளம்பெண்ண கொல்வதற்கு நடந்த சதி என்று குற்றச்சாட்டு எழுந்தது. இதுதொடர்பாக, குல்தீப் சிங் செங்கார், அவரது சகோதரர் மற்றும் 9 பேர் மீது தனியாக கொலை உள்ளிட்ட பிரிவுகளின்கீழ் வழக்கு பதிவு செய்யப்பட்டது.இதனிடையே, விபத்தில் சிக்கி உயிர் பிழைத்த இளம்பெண் உச்சநீதிமன்ற தலைமை நீதிபதிக்கு எழுதிய கடிதத்தின் அடிப்படையில், பாலியல் வன்முறை உள்ளிட்ட 5 வழக்குகளையும் லக்னோ நீதிமன்றத்தில் இருந்து தில்லி மாஜிஸ்திரேட் நீதிமன்றத்துக்கு உச்சநீதிமன்றம் மாற்றியது.தில்லி மாஜிஸ்திரேட் நீதிமன்றம் அன்றாடம் விசாரணை நடத்தி 45 நாட்களுக்குள் வழக்கை முடிக்கவும் உத்தரவிடப்பட்டிருந்தது.
# உன்னாவ் வன்புணர்வு வழக்கு

## தண்டனை

வழக்கில் விசாரணை முடிவடைந்து தில்லி நீதிமன்றம் 16 திசம்பர் , 2019 இல் தீர்ப்பளித்துள்ளது. சிறுமியை கடத்திச் சென்று பாலியல் வன்கொடுமை செய்த வழக்கில், எம்எல்ஏ குல்தீப் சிங் செங்கார் குற்றவாளி என நீதிபதி தீர்ப்பளித்துள்ளார். மேலும் 19ஆம் தேதி தண்டனை விவரங்கள் அறிவிக்கப்பட உள்ளன. பாலியல் வன்கொடுமை வழக்கு தவிர இதர 4 வழக்குகளின் விசாரணை இன்னும் முடிவடையவில்லை.
# லித்துவேனியாவின் தேசியக்கொடி

லித்துவேனியா<nowiki/>வின் கொடி மஞ்சள், பச்சை மற்றும் சிவப்பு ஆகிய மூன்று நிறங்களை கிடைமட்டமாகக் கொண்டுள்ளது. 1989 ஆம் ஆண்டு மார்ச் 20 அன்று லித்துவேனியாவின் சுதந்திர அமைப்பாக மீண்டும் செயல்படுவதற்கு கிட்டத்தட்ட ஓராண்டு முன்னதாகவும், சோவியத் ஒன்றியத்தின் சரிவுக்கு கிட்டத்தட்ட மூன்று ஆண்டுகளுக்கு முன்னதாகவும் மீண்டும் ஏற்றுக்கொள்ளப்பட்டது.  
முதன்முதலாக, இருபதாம் நூற்றாண்டில், 1918 முதல் 1940 வரையிலான லித்துவேனியாவின் முதல் சுதந்திர காலகட்டத்தில் பயன்படுத்தப்பட்டது. பின்னர் சோவியத் ரஷ்யாவால் சோவியத் ஒன்றியத்திற்குள் சட்டவிரோதமாக இணைக்கப்பட்டது. பின்னர் செருமனியன் நாஜிகளால் (1941-44) ஆக்கிரமிக்கப்பட்டது.இரண்டாம் உலகப் போருக்குப் பிந்தைய சோவியத் ஆக்கிரமிப்புப் பகுதியாக1945 ஆம் ஆண்டிலிருந்து 1989 ஆம் ஆண்டு வரை, சோவியத் லித்துவேனியக் கொடி சோவியத் கொடியில் உள்ள சிவப்பு நிறத்தையும் குடியரசின் பெயரையும் கொண்டதாகவும், பின்னர், வெள்ளை மற்றும் பச்சை நிறப்பட்டைகளை அடியில் கொண்ட சிவப்பு நிறத்தையும் கொண்டதாக மாற்றப்பட்டது. இந்தக் கொடியானது 2004 ஆம் ஆண்டில், கடைசியான மாற்றம் செய்யப்பட்டது. இதன் தோற்ற விகிதம்1:2 லிருந்து 3:5 என்பதற்கு மாற்றப்பட்டது.
# லித்துவேனியாவின் தேசியக்கொடி

## வரலாறு

### வரலாற்றுரீதியான நாட்டுக்கொடி

லித்துவேனிய அடையாளம் கொண்ட முந்தைய கொடிகள் 15 ஆம் நூற்றாண்டில் ஜான் டிலோகோஸ் *பண்டேரியா ப்ருடினோரம்* என்ற ஆவணத்தில் எழுதப்பட்டுள்ளது. 1410ஆம் ஆண்டில் கிரன்வால்ட் போரில், இரண்டு தனித்துவமான கொடிகள் இருந்தன. 40 படைப்பிரிவுகளில் பெரும்பாலானவர்கள் பஹோனியா என்று குறிப்பிடப்படும் குதிரையேற்ற வீரனைக் கொண்ட ஒரு சிவப்பு பதாகையை எடுத்துச் சென்றனர். * வைடிஸ்* என்று அறியப்படும் இந்த கொடி, இறுதியில் லித்துவேனிய போர்க்கொடிகளாக பயன்படுத்தப்பட்டு, 2004 ஆம் ஆண்டில் நாட்டின் கொடியாக மீண்டும் பயன்படுத்தப்பட்டது. எஞ்சியிருந்த படைப்பிரிவுகள், லித்துவேனியாவின் ஆரம்ப கால குறியீடான கெடிமினாசின் துாண்களைக் காண்பிக்கும் ஒரு சிவப்பு பதாகையை வைத்திருந்தன.வைடிஸ் அல்லது பஹோனியா என்றழைக்கப்பட்ட (போகோன் லிதெவஸ்காவிலிருந்து வந்தவர்கள்) லிதுவேனியாவின் கிராண்ட் டச்சியிலிருந்து வந்த போர்ப்படைவீரர்கள் மற்றும் ஜெடிமினாசின் துாண்களைத் துளைத்தவர்கள் (லித்துவேனியாவின் உயர்மட்ட குடும்பங்களைச் சார்ந்தவர்கள்) ஆகியோராவர்.18 ஆம் நூற்றாண்டின் இறுதி வரை, போலந்தின் பிரிவாக இருந்து உருஷ்ய பேரரசினால் இணைக்கப்பட்டது வரை லித்துவேனியா வைடிஸின் கொடியையே பயன்படுத்தி வந்தனர்.
# லித்துவேனியாவின் தேசியக்கொடி

## வரலாறு

### நவீன கொடியின் உருவாக்கம்

ஐரோப்பிய குடியரசுகள் தங்களது கொடிகளை மாற்றுவதற்கான முனைப்பான நடவடிக்கைகளில் ஈடுபட்டபோதுதான் மஞ்சள், பச்சை மற்றும் சிவப்பு நிற மூவர்ணக்கொடி உருவானது. பிரெஞ்சுப் புரட்சிக்குப் பின்னரான பிரெஞ்சு நாட்டினரின் நீலம், வெள்ளை மற்றும் சிவப்பு மூவர்ணக்கொடியே லித்துவேனியாவின் மூவர்ணக்கொடிக்கான உதாரணமாக அமைந்ததெனலாம். லித்துவேனியா மைனரைக் குறிக்கும் பச்சை, வெள்ளை மற்றும் சிவப்பு நிற மூவர்ணக்கொடியே தற்போதுள்ள மஞ்சள், பச்சை மற்றும் சிவப்பு மூவர்ணக்கொடிக்கு முன்னதாக அமைந்த மூன்று நிறங்கள் எனலாம்.  
1905 ஆம் ஆண்டில் வில்னியசு மாநாட்டில் லித்துவேனிய நாட்டின் கொடியாக மாற்றப்பட இந்தக் கொடியானது வைடிஸ் பதாகையை விட அதிகமாக விருப்பம் தெரிவிக்கப்பட்டது. ஜோனாஸ் பேசானாவிசியசால் அதிகமாக ஆதரிக்கப்பட்ட வைடிஸ் பின்வரும் மூன்று காரணங்களுக்காக தேர்ந்தெடுக்கப்படவில்லை. முதலாவதாக, தேசிய அடையாளத்திற்கான முனைப்பான நடவடிக்கைகளின் பங்காக இந்த மாநாடு லித்துவேனியாவின் கிராண்ட் டச்சியின் அடையாளத்திலிருந்து மாறுபட வேண்டும்.(ஏனெனில், பெலாரசு மற்றும் உக்ரைன் என இரு தனித்த நாடுகளை உள்ளடக்கியுள்ளது). இரண்டாவதாக, சிவப்பு நிறமானது மார்க்சிசம் அல்லது பொதுவுடைமைத் தத்துவத்தைக் குறிப்பதாக புரட்சியாளர்கள் தாங்களாகவே கருதிக்கொண்டனர். மூன்றாவதாக, வைடிஸ் அடையாளமுள்ள கொடியானது எளிதாக தைக்கப்படவோ, வரையப்படவோ முடியாத அளவுக்குச் சிக்கலானதாக இருப்பது.
# பன்னாட்டுத் தமிழ் இதழியல் நூலகம்

**பன்னாட்டுத் தமிழ் இதழியல் நூலகம்** திருச்சி மாவட்டம் திருச்சியில் சுப்பிரமணியபுரத்தில் பன்னீர்செல்வம் தெருவில் அமைந்துள்ள தனியார் நூலகமாகும்.
# பன்னாட்டுத் தமிழ் இதழியல் நூலகம்

## துவக்கம்

பொதுப்பணித்துறையில் பணியாற்றி பணி நிறைவு பெற்ற திரு க.பட்டாபிராமன் என்பவரால் அவருடைய 12 வயதில் தொடங்கப்பட்டு, தொடர்ந்து நடத்தப்பட்டு வருகிறது. ஆரம்ப காலத்தில் நூற்களை மட்டுமே கொண்டிருந்த இந்நூலகத்தில் தமிழ் இதழ்களுக்கென்ற தனித்துவமான நூலகம் ஆரம்பிக்கப்பட்டுள்ளது.
இவருடைய வீட்டின் மாடியில், கொட்டகை போன்ற அமைப்பில் உள்ள இடத்தில் இந்த நூலகம் இயங்கி வருகிறது. மேலும் மூத்த காங்கிரஸ் கட்சியின் தலைவரான குமரி அனந்தனின் 'குமரி', கருமுத்து தியாகராஜனின் 'தமிழ் நாடு', ஜெயகாந்தனின் 'ஜெயக்கொடி', 'ஜெய பேரிகை' ஆகியவையும் உள்ளன. பல வகையான 7,000 நாளிதழ்கள் உள்ளன. அவற்றில் சில இதழ்களில் ஒரு படி மட்டும் உள்ளன.
# த வேர்ஜின் ஸ்பிரிங்

**தி விர்ஜின் ஸ்பிரிங்** (***The Virgin Spring*** என்பது 1960ஆண்டைய ஸ்வீடியத் திரைப்படமாகும்.இப்படத்தை இங்மார் பேர்ஜ்மன் இயக்கியுள்ளார். இடைக்கால ஸ்வீடனில்நடப்பதாககாட்டப்படும்கதையில்,ஒரு சிறுமி கற்பழித்துக்கொல்லப்படுகிறாள்.அந்தக்கற்பழிப்பு மற்றும் கொலையைநிகழ்த்தியவர்களை அச்சிறுமியின் தந்தை பழிவாங்குவதே கதை.13 ஆம் நூற்றாண்டு ஸ்வீடியப் பாடலாசிரியரான "டோரெஸ் டோடர்ரர் ஐ வான்" ("டாரின் மகள் வாங்") என்றகதைப்பாடலைஎழுதியுள்ளார்.இக்கதையைத் தழுவி பெர்ஜ்மன் இத்திரைப்படத்தை எடுத்துள்ளார்.இந்தத் திரைப்படம் அறக் கேள்விகள், பழிவாங்குதல் மற்றும்சமய நம்பிக்கைகள்போன்ற பலவிதமான கருப்பொருள்களைக் கொண்டுள்ளது.  
இந்தப்படமானது 1961ஆம்ஆண்டு சிறந்த வெளிநாட்டுப் படத்துக்கான ஆஸ்கர் விருதைப் பெற்றது.மேலும்இப்படமானது 1972 ஆம் ஆண்டையத் திகில் திரைப்படமான தி லாஸ்ட் ஹவுஸ்படத்துக்கு அடிப்படையானது ஆகும்.
# பாகிஸ்தானில் இந்து சமயம்

### பண்டைய வரலாறு

, பாகிஸ்தான்]]
மகாபாரத இதிகாச காலத்தில், தற்கால பாகிஸ்தானின் பெரும் பகுதிகள், இந்துக்களின் சிந்து இராச்சியம் மற்றும் சௌவீர இராச்சியங்கள் ஆண்டன.  
பண்டைய வரலாற்றுக் காலத்தில், தற்கால பாகிஸ்தானின் பெரும் பகுதிகள், இந்துக்களின் குப்தப் பேரரசு போன்ற அரசுகள் ஆட்சி செலுத்தியது. பின்னர் இராய் வம்சத்தவர்கள் (கி பி 416 – 644), இந்து சாகி வம்சத்தவர்கள் (கி பி 500 – 1010/1026), பிராமண வம்சம் (கிபி 641 – 725) போன்ற இந்து அரச குலத்தினர் ஆண்டனர்.
# பாகிஸ்தானில் இந்து சமயம்

### பண்டைய வரலாறு

#### மத்தியகால வரலாறு

மத்தியகால வரலாற்றில், பாகிஸ்தானின் பஞ்சாப் மற்றும் வடமேற்கு எல்லைப்புற மாகாணம் போன்ற பகுதிகளை மராத்தியப் பேரரசு மற்றும் சீக்கியப் பேரரசுகள் ஆண்டது.
# பாகிஸ்தானில் இந்து சமயம்

## மக்கள்தொகை பரம்பல்

1947ல் இந்தியப் பிரிவினைக்குப் பின்னர், புதிதாக நிறுவப்பட்ட பாகிஸ்தான் நாட்டின் மேற்கு பாகிஸ்தானிலிருந்து 4.7 மில்லியன் இந்து மற்றும் சீக்கிய மக்கள் இந்தியாவிற்கு புலம்பெயர்ந்தனர்.
1998ம் ஆண்டின் மக்கள் தொகை கணக்கெடுப்பின்படி, பாகிஸ்தான் 2.5 மில்லியன் இந்து மக்கள் தொகை கொண்டிருந்தது. சிந்து மாகாணத்தில் மிக அதிக அளவில் இந்துக்கள் வாழ்கின்றனர்.  
1951ல் பாகிஸ்தானின் இந்து மக்கள் தொகையானது, மேற்கு பாகிஸ்தானில் 1.60% ஆகவும்; கிழக்கு பாகிஸ்தானில் 22.05% ஆக இருந்தது. 1997ல் பாகிஸ்தான் மக்கள் தொகையில், இந்து மக்கள் தொகை 1.60% ஆக நீடித்தது.  
ஆனால் பாகிஸ்தானிலிருந்து பிரிந்த வங்காள தேசத்தில் இந்து மக்கள் தொகை 10.2% ஆக குறைந்தது.  
1998ம் ஆண்டின் பாகிஸ்தான் மக்கட்தொகை கணக்கெடுப்பின்படி, பாகிஸ்தான் மக்கள் தொகையில், இந்து மக்கள் தொகை 1.60% ஆக இருந்தது. சிந்து மாகாணத்தின் மக்கள் தொகையில் இந்துக்கள் 6.25% ஆக இருந்தனர்.  
1998ம் ஆண்டின் மக்கள் தொகை கணக்கெடுப்பின்படி, இந்து சமய மக்கள் தொகை 3 மில்லியனாக இருந்தது.  
பாகிஸ்தானில் இறுதியாக நடைபெற்ற தேர்தலின் போது, தேர்தல் ஆணையத்தின் வாக்காளர் பட்டியலில் 1.49 மில்லியன் இந்து சமய வாக்காளர்கள் இருந்தனர். அவர்களில் 1.39 மில்லியன் வாக்காளர்கள் சிந்து மாகாணத்தில் இருந்தனர்.
# பாகிஸ்தானில் இந்து சமயம்

## இந்து சமயம் மற்றும் சுதந்திரம்

, சிந்து மாகாணம்]]  
1947ல் பாகிஸ்தான் நாடு உருவான போது, பிணைக் கோட்பாடு கொள்கை முன்னிறுத்தப்பட்டது. அக்கோட்பாட்டின்படி, பாகிஸ்தானிய இந்து சிறுபான்மையினருக்கு, இந்தியாவில் வாழும் இசுலாமியர்களுக்கு அளிக்கப்படும் சிறுபான்மையினருக்கான சிறப்புத் தகுதிகள் போன்று, பாகிஸ்தானிய இந்து சிறுபான்மையினருக்கு வழங்கப்படும் என பாகிஸ்தானிய அரசு அறிவித்தது.ஆனால் பாகிஸ்தானின் இரண்டாம் பிரதம அமைச்சர் குவாஜா நசிமுத்தீன், பிணைக் கோட்பாடு தத்துவத்தை ஏற்கவில்லை.
# பாகிஸ்தானில் இந்து சமயம்

## சமய, சமூக மற்றும் அரசியல் நிறுவனங்கள்

இந்துக்கள் புனித நதியாகப் போற்றும் சிந்து ஆற்றில் குளித்து வழிபடுவதற்கு, ஆண்டுதோறும் பாகிஸ்தானிய இந்துக்களுடன், இந்திய இந்துக்களும் சிந்து மாகாணம் மற்றும் பஞ்சாப் மாகாணங்களுக்குச் செல்வர்.  
1940ல் தற்கால இந்தியப் பகுதியின் வாழ்ந்த முஸ்லீம்கள் தாக்கப்படுவதை கண்டித்து, தற்கால பாகிஸ்தானிய பகுதிகளில் வாழ்ந்த பெரும்பாலான இந்துக்கள் கொல்லப்பட்டதுடன், இந்து சமய கோயில்களும் இடிக்கப்பட்டது. கராச்சி இந்து ஜிம்கானா கிளப், பாகிஸ்தானிய இந்துக்களின் சமூக நலனிற்கு பாடுபடுகிறது. இன்றும் கராச்சியில் உள்ள சில கோயில்களில் கராச்சி சுவாமி நாராயணன் கோயில், இந்துக்களின் புகழிடமாக உள்ளது.  
பாகிஸ்தானின் மாநில சட்டமன்றங்கள், பாகிஸ்தான் தேசிய சபை (கீழவை), பாகிஸ்தான் செனட் சபை (மேலவை) ஆகியவைகளில் இந்துக்களுக்கு தனி இட ஒதுக்கீடு வழங்கப்பட்டுள்ளது.  
பாகிஸ்தான் இந்து பஞ்சாயத்து, பாகிஸ்தான் இந்து சபை மற்றும் பாகிஸ்தானி இந்து நலச் சங்கம் போன்ற இந்து அமைப்புகள், பாகிஸ்தானிய இந்துக்களின் சமூக, பொருளாதார, சமய முன்னேற்றங்களுக்கு செயல்படுகிறது.  
பாகிஸ்தானிய அரசு அமைத்துள்ள சிறுபான்மையோர் ஆணையம், இந்துக்கள் உள்ளிட்ட சமயச் சிறுபான்மை சமூகத்தினர் நலனில் அக்கறை கொண்டுள்ளது.  
பிப்ரவரி 2016ல் சிந்து மாகாண சட்டமன்றத்தில், இந்து சமய திருமணச் சட்ட மசோதாவிற்கு ஒப்புதல் வழங்கப்பட்டது. இத்திருமண சட்ட மசோதாவில் இந்து சமயத்தினரின் திருமணங்கள் பதிவு செய்தல், திருமண விலக்கு, ஆகியவற்றிக்கு சட்டபூர்வ தகுதி கிடைக்கிறது.செப்டம்பர் 2016ல் பாகிஸ்தான் தேசிய சபையில் இந்து திருமணச் சட்ட மசோதா நிறைவேற்றப்பட்டது. பிப்ரவரி 2017ல் பாகிஸ்தான் மேலவையும் இந்து திருமணச் சட்ட மசோதா நிறைவேற்றியுள்ளது. மார்ச் 2017ல் பாகிஸ்தானில் இந்து திருமணச் சட்டம் நடைமுறைக்கு வந்தது.
# பாகிஸ்தானில் இந்து சமயம்

## இந்துகளுக்கு எதிரான பாகுபாடுகள்

சட்டமன்றம் மற்றும் நாடாளுமன்றத்தில் பாகிஸ்தானிய இந்துக்களுக்கு 1999ம் ஆண்டு வரை தனி இட ஒதுக்கீடு வழங்கப்பட்டிருந்தது. பின்னர் பெர்வேஸ் முசாரப் ஆட்சிக் காலத்தில், பாகிஸ்தானிய இந்துகளுக்கு தனி இட ஒதுக்கீடும், பொதுத்தொகுதிகளின் வேட்பாளரை தேர்ந்தெடுக்கும் வகையில் இரட்டை வாக்குரிமை வழங்கப்பட்டது.  
இந்தியாவில் பாபர் மசூதி இடிப்பிற்கு பிறகு , பாகிஸ்தானில் உள்ள பெரும்பாலன இந்துக் கோயில்கள் இசுலாமிய தீவிரவாதக் கும்பல்களால் சிதைத்து அழிக்கப்பட்டது.
# பாகிஸ்தானில் இந்து சமயம்

## புகழ்பெற்ற இந்துக்கள்

- ஜோகிந்திரநாத் மண்டல் - பாகிஸ்தானின் முதல் சட்ட அமைச்சர்
# ஏழு கிணறு

**எழுகிணறு** (**Seven Wells**) என்பது சென்னை நகரத்தின் வள்ளளார் நகர் பகுதியில் (பழைய பெயர் பெத்தநாயக்கன் பேட்டை) உள்ள ஒரு பழமையான பகுதி ஆகும். இப்பகுதியில் ஆங்கிலேயர் காலத்தில் அமைக்கப்பட்ட ஏழு கிணறுகள் உள்ளதால், இது இப்பெயர் பெற்றது.
# ஏழு கிணறு

## வரலாறு

சென்னைக்குத் தேவைப்பட்ட தண்ணீர் தேவைக்காக 1772 ஆம் ஆண்டு பேகர் எனும் ஆங்கிலேயத் தளபதியால் இக்கிணறுகள் நிர்மாணிக்கப்பட்டன. இதில் உள்ள தண்ணீரைக் கொண்டு, அவர் அரசாங்கத்துடன் செய்த ஒப்பந்தப்படி சென்னை ஜார்ஜ் கோட்டையில் சுமார் 6,000 பேரின் தண்ணீர் தேவையை ஏழு வருடங்களுக்குத் தீர்த்தார். 1782 ஆம் ஆண்டு இந்த ஏழு கிணறு தண்ணீர் சேவையை கிழக்கிந்திய அரசாங்கம் 10,500 ரூபாய் விலைக்கு வாங்கிக்கொண்டது.  
பதினாறு அடி விட்டத்தில் 23 முதல் 29 அடி வரையிலான ஆழத்தில் மொத்தம் பத்துக் கிணறுகள் வெட்டப்பட்டன. அந்தப் பத்துக் கிணறுகளில் மூன்றில் போதுமான தண்ணீர் இல்லாததால் அவை கைவிடப்பட்டு, ஏழு கிணறுகள் மட்டுமே எஞ்சின. இதனால் அதன் பெயரும் ஏழு கிணற்றுத் தண்ணீர் சேவை என்றானது. இந்த ஏழு கிணறுகளில் ஒரு கிணற்றில் இருந்து இன்றும் தண்ணீர் எடுக்கப்பட்டு வருகிறது.  
இந்த ஏழு கிணறுக்கு அருகில் இருக்கும் வீராசாமி தெருவில் இராமலிங்க அடிகளாரின் நினைவு இல்லம் உள்ளது. அதில் இராமலிங்க அடிகளார் 33 ஆண்டுகள் வாழ்ந்தார்.
# தன்யா இரவிச்சந்திரன்

**தன்யா இரவிச்சந்திரன் (Tanya Ravichandran)** (இயற்பெயர் அபிராமி ஸ்ரீராம்) என்பவர் ஒரு இந்திய தமிழ்த் திரைப்படத்துறையில் பணிபுரியும் நடிகை ஆவார். இவர் சென்னையில் 1996 ஆம் ஆண்டு சூன் 26 ஆம் நாள் பிறந்தார். இவர் பலே வெள்ளையத்தேவா (2016), பிருந்தாவனம் (2017) மற்றும் கருப்பன் (2017) திரைப்படங்களில் நடித்தமைக்காக அறியப்பட்டவர். இவர் திரைப்படங்களில் அறிமுகமாவதற்கு முன்னதாக சூப்பர் சரவணா ஸ்டோர்ஸின் விளம்பரப்படத்தில் நடிகை சிநேகாவுடன் இணைந்து நடித்துள்ளார்.
# தன்யா இரவிச்சந்திரன்

## தொழில் வாழ்க்கை

இவர் நடிகர் இரவிச்சந்திரனின்பேத்தி ஆவார். தன்யாவிற்கு இளம் வயதில் இருந்து அவரது தாத்தாவின் வேலையைப் பார்த்ததால் நடிப்புத் துறையில் ஆர்வம் அதிகம். அவரது தாயார், லாவண்யா ஸ்ரீராம் ஒரு நாட்டியக் கலைஞராவார். இதனால் தான்யா மற்றும் அவரது சகோதரி அபராஜிதா ஆகிய இருவரையும் பரதநாட்டியம் கற்றுக்கொடுத்தார். சகோதரிகள் இருவரும் சென்னையில் தங்களின் பதின் வயதுகளின் போது பல மேடைகளில் தங்கள் பரதநாட்டியத்தை அரங்கேற்றியுள்ளனர். இவர் திரைப்படத் துறையில், நுழைவதற்கு முன்னதாகஇளங்கலை வணிகவியல் பட்டத்தை சென்னையில் உள்ள எம். ஓ. பி.வைஷ்ணவா பெண்கள் கல்லூரியிலும் அதைத் தொடர்ந்து மெட்ராஸ் ஸ்கூல் ஆப் சோசியல் ஒர்க்ஸ் கல்லுாரியில்முதுகலை வணிகவியல் பட்டத்தையும் பெற்றார்.2016 ஆம் ஆண்டின் ஆரம்பத்தில்,தான்யா முதலில் இயக்குநர் மிஷ்கின் இயக்கத்தில் நடிப்பதற்காக தேர்வு செய்யப்பட்டார். இத்திரைப்படத்தில் சக அறிமுக நடிகர் மைத்ரேயனுடன் முன்னணி கதாபாத்திரத்தில் நடிக்க இருந்தார். மிஷ்கின் அவரது இயற்பெயரான அபிராமியை தனது தொழில் வாழ்க்கைக்காக தன்யா என மாற்றுமாறு கோரினார். அதற்குஅவர் ஒப்புக் கொண்டார். தள்ளிப்போடப்பட்ட அத்திரைப்படம், தற்போது *துப்பறிவாளன்*என்ற பெயரில் முடிவுற்றுள்ளது. மிஷ்கினால் தன்யா நடிக்க ஒப்பந்தம் செய்யப்பட்டுள்ளார் என்பதைக் கேள்விப்பட்டஇயக்குநர் ராதா மோகன்தன்யாவை திரைச் சோதனைகளுக்குப் பிறகு பிருந்தாவனம் என்ற திரைப்படத்தில் நடிக்க ஒப்பந்தம் செய்தார். எனினும்,தான்யாவிற்கு திரைக்கு வந்த முதல் வெளியீடு பலே வெள்ளையத்தேவா(2016) என்ற கிராமியப் பின்ணனியிலான நகைச்சுவைத் திரைப்படமாகும். இத்திரைப்படத்தில் இவர்சசிக்குமாருடன்இணைந்து நடித்துள்ளார். இத்திரைப்படத்திற்கான வாய்ப்பு பிருந்தாவனம் படத்திற்கான விளம்பர ஒளிப்படங்களின் வாயிலாக அவருக்கு கிடைத்தது என்பது குறிப்பிடத்தக்கது.படம் வெளிவந்த பிறகு வந்த விமர்சனங்களில் தன்யாவிற்கு செய்வதற்கு ஏதுமில்லை என்ற பாணியில் எழுதப்பட்டிருந்தது.  
நகைச்சுவைக்கு முக்கியத்துவம் அளித்த அவரது அடுத்த படமான பிருந்தாவனம் மே 2017 இல் வெளிவந்தபோது நேர்மறையான விமர்சனங்கள் வந்தன.உதகமண்டலத்தின்பின்னணியில் செவிட்டு ஊமையான கண்ணன் (அருள்நிதி) என்ற கதாபாத்திரம் மற்றும் அங்கு ஒரு திரைப்படத்தில் நடித்துக் கொண்டிருக்கும் நடிகர் விவேக் ஆகியோருக்கான நட்பையும், சந்தியாவின் (தான்யா) காதலையும் சுற்றி நகர்கிறது கதை. இத்திரைப்படத்தில் தான்யாவின் நடிப்பை தி இந்து, ஹிந்துஸ்தான் டைம்ஸ், தி நியூ இந்தியன் எக்சுபிரசு போன்ற பல பத்திரிக்கைகளும் பாராட்டியுள்ளன.தன்யா பிறகு விஜய் சேதுபதி மற்றும் பாபி சிம்ஹா ஆகியோருடன் கருப்பன் என்ற திரைப்படத்திலும் நடித்துள்ளார். தன்யாவிற்கு மெல்லிசைப்பாடல்கள் கேட்பது பிடிக்கும் எனவும், நடிகர்கள் விஜய், கமல்ஹாசன் ஆகியோரைப் பிடிக்கும் எனவும், விருப்பமான திரைப்படம் “துள்ளாத மனமும் துள்ளும்” எனவும் பேட்டிகளில் தெரிவித்துள்ளார்.
# தன்யா இரவிச்சந்திரன்

## திரைப்படங்களின் பட்டியல்

### திரைப்படங்கள்

- குறிப்பிடப்படாத வரை அனைத்து படங்களும் தமிழ் மொழியில் உள்ளத்து.  
| ஆண்டு | தலைப்பு | கதாபாத்திரம் | குறிப்பு |
| --- | --- | --- | --- |
| 2016 | *பலே வெள்ளையத்தேவா* | தனிக்கோடி | முதல் தோற்றம் |
| 2017 | *பிருந்தாவனம்* | சந்தியா |  |
| 2021 | *ராஜா விக்ரமார்கா* | காந்தி | தெலுங்குத் திரைப்படம் |
| 2022 | *நெஞ்சுக்கு நீதி* | அதிதி விஜயராகவனாகன் |  |
| *மாயோன்* | அஞ்சனா |  |  |
| *ட்ரிகர்* | ஜனனி |  |  |
| *காட்ஃபாதர்* | ஜான்வி | தெலுங்குத் திரைப்படம் |  |
| 2023 | *அகிலன்* | புனிதா |  |
| 2024 | *ரசவாதி* | சூர்யா |  |
| 2025 | *ரெட்ட தல* |  |  |
# தன்யா இரவிச்சந்திரன்

## திரைப்படங்களின் பட்டியல்

### வலைத் தொடர்

| ஆண்டு | தலைப்பு | கதாபாத்திரம் | வலையமைப்பு | குறிப்பு |
| --- | --- | --- | --- | --- |
| 2022 | *பேப்பர் ராக்கெட்* | இலக்கியா | ஜீ5 |  |
# இராஜஸ்தான் மாவட்டப் பட்டியல்

**இராஜஸ்தானின் 50 மாவட்டங்களின் பட்டியல்**
1. அல்வர் மாவட்டம்
1. அனுமான்காட் மாவட்டம்
1. அஜ்மீர் மாவட்டம்
1. உதய்பூர் மாவட்டம்
1. கரௌலி மாவட்டம்
1. கோட்டா மாவட்டம்
1. சவாய் மாதோபூர் மாவட்டம்
1. சித்தோர்கார் மாவட்டம்
1. சிரோஹி மாவட்டம்
1. சீகர் மாவட்டம்
1. சுன்சுனூ மாவட்டம்
1. சூரூ மாவட்டம்
1. டுங்கர்பூர் மாவட்டம்
1. டோங் மாவட்டம்
1. தோல்பூர் மாவட்டம்
1. தௌசா மாவட்டம்
1. நாகவுர் மாவட்டம்
1. பரத்பூர் மாவட்டம்
1. பார்மேர் மாவட்டம்
1. பாரான் மாவட்டம்
1. பாலி மாவட்டம்
1. பான்ஸ்வாரா மாவட்டம்
1. பிகானேர் மாவட்டம்
1. பிரதாப்காட் மாவட்டம்
1. பில்வாரா மாவட்டம்
1. பூந்தி மாவட்டம்
1. ராஜ்சமந்து மாவட்டம்
1. ஜாலாவார் மாவட்டம்
1. ஜெய்சல்மேர் மாவட்டம்
1. ஜெய்ப்பூர் மாவட்டம்
1. ஜோத்பூர் மாவட்டம்
1. ஸ்ரீ கங்காநகர் மாவட்டம்
1. ஜலோர் மாவட்டம்
7 மார்ச் 2023 அன்று நிறுவப்பட்ட 17 புதிய மாவட்டங்கள்
1. ஜெய்ப்பூர் கிராமிய மாவட்டம்
1. ஜோத்பூர் கிராமிய மாவட்டம்
1. சாபுரா மாவட்டம்
1. பலோடி மாவட்டம்
1. பியாவர் மாவட்டம்
1. சாஞ்சோர் மாவட்டம்
1. நீம் கா தானா மாவட்டம்
1. கேக்கிரி மாவட்டம்
1. தூடூ மாவட்டம்
1. பலோத்ரா மாவட்டம்
1. கோட்பூத்லி-பெக்ரோர் மாவட்டம்
1. சலும்பர் மாவட்டம்
1. தித்வானா-குசாமான் மாவட்டம்
1. கங்காபூர் மாவட்டம்
1. தீக் மாவட்டம்
1. அனுப்கர் மாவட்டம்
1. கைர்தல் திஜாரா மாவட்டம்
# எமிலி டேவிசன்

**எமிலி வைல்டிங் டேவிசன்** (*Emily Wilding Davison*, 11 அக்டோபர் 1872&nbsp;– 8 சூன் 1913) ஐக்கிய இராச்சியத்தில் இருபதாம் நூற்றாண்டின் துவக்கத்தில் பெண்களின் வாக்குரிமைக்காகப் போராடிய மகளிர் வாக்குரிமைப் போராளி. மகளிர் சமூக அரசியல் ஒன்றியத்தின் உறுப்பினரான எமிலி அவரது போராட்டத்திற்காக ஒன்பது முறை கைது செய்யப்பட்டார்; ஏழுமுறை உண்ணாநிலைப் போராட்டம் மேற்கொண்டிருந்தார். 49 முறை அவருக்கு வலுக்கட்டாயமாக உணவு வழங்கப்பட்டது. 1913ஆம் ஆண்டு எப்சம் டெர்பியின் போது குதிரைப்பந்தய மைதானத்தில் அவர் அத்துமீறி நுழைந்தபோது ஐந்தாம் ஜோர்ஜ் மன்னரின் குதிரையால் அடிபட்டு இறந்தார்.  
டேவிசன் நடுத்தரக் குடும்பத்தில் பிறந்தவர். இலண்டனிலுள்ள இலண்டன் பல்கலைக்கழகத்தின் ரோயல் ஓல்லோவே கல்லூரியிலும் ஆக்சுபோர்டின் புனித இஃயூ கல்லூரியிலும் படித்தார். பின்னர் ஆசிரியையாகவும் ஆயாவாகவும் பணி புரிந்தார். நவம்பர் 1906இல் மகளிர் சமூக அரசியல் ஒன்றியத்தில் இணைந்தார். இயக்கத்தின் அணிவகுப்புகளில் முதன்மை அதிகாரியாக முன்னேறினார். அவரது துணிச்சலான செயற்பாடுகளுக்காக அவ்வியக்கத்தில் பெரிதும் அறியப்பட்டார். போராட்டங்களின் போது சன்னல்களை உடைத்தல், கல்லெறிதல், அஞ்சற்பெட்டிகளுக்கு தீ வைத்தல் போன்ற செயல்களில் ஈடுபட்டார்; மூன்று முறை வெஸ்ட்மின்ஸ்டர் அரண்மனையில் ஒளிந்து கொண்டு போராடினார். சூன் 14, 1913 அன்று நடந்த அவரது இறுதிச் சடங்கை இந்த இயக்கமே முன் நடத்தியது. அவரது சவப்பெட்டியுடன் 5,000 போராளிகள் அணியாக நடந்தனர்; 50,000 மக்கள் அந்த ஊர்வலம் சென்ற வழியில் நின்றுகொண்டு அஞ்சலி செலுத்தினர். அவரது சவப்பெட்டி தொடர்வண்டி மூலமாக குடும்ப நிலமிருந்த நார்த் உம்பர்லாந்திற்கு கொண்டு செல்லப்பட்டது.  
டேவிசன் தீவிரமான பெண்ணியவாதியாகவும் ஆர்வமிக்க கிறித்தவராகவும் விளங்கினார். சமூகவுடைமை சமயத்தின்படியும் அரசியல் இயக்கத்திற்கும் தேவையானதாகக் கருதினார். அவரது மரணம் நிகழ்ந்த விதமே அவரது வாழ்க்கையை பிரதிபலிப்பதாக உள்ளது. டெர்பியின்போது தான் என்ன செய்யப்போகிறேன் என்பதை முன்னரே அறிவிக்கவில்லை; அவரது நோக்கங்களும் இலக்குகளும் தெளிவின்றி இருந்தது வரலாற்றுப் பக்கங்களில் அவரை தவறாகச் சித்தரித்துள்ளது. அந்த நிகழ்வு குறித்து விபத்து, தற்கொலை, மன்னர் குதிரை மீது வாக்குரிமை கோரல் பதாகையை இணைப்பது எனப் பல கருத்துக்கள் வெளியிடப்பட்டுள்ளன; எதுவே மெய்யென நிரூபிக்கப்படவில்லை.
# எமிலி டேவிசன்

## இளமையும் கல்வியும்

எமிலி வைல்டிங் டேவிசன் தென்கிழக்கு இலண்டனில் உள்ள கிரீன்விச் பகுதியில் ராக்சுபர்கு இல்லத்தில் அக்டோபர் 11,1872இல் பிறந்தார். அவரது தந்தை சார்லசு டேவிசன் வணிகராகவிருந்து ஓய்வு பெற்றவர்; தாயார் மார்கெரெட் கைய்சிலி. பெற்றோர் இருவருமே நார்த் உம்பர்லாந்திலுள்ள மோர்பத்தைச் சேர்ந்தவர்கள். 1868இல் 19 அகவையர் மார்கெரட்டை மணக்கும் போது சார்லசுக்கு 45 அகவைகள். அவர்களுக்குப் பிறந்த நால்வரில் எமிலி மூன்றாவதாகும். எமிலியின் தங்கை 1880இல் ஆறாம் வயதிலேயே திஃப்தீரியா என்ற தொண்டை அழற்சி நோய்க்குப் பலியானார். இதற்கு முந்தைய திருமணத்தில் சார்லசிற்கு 9 குழந்தைகள் பிறந்திருந்தன.  
எமிலி சிறு குழந்தையாக இருக்கும்போதே அவரது குடும்பம் எர்போர்டுசையரிலுள்ள சாபிரிட்ச்வர்த் நகருக்கு குடிபெயர்ந்தனர். 11 அகவை வரை வீட்டிலேயே கற்று வந்தார். குடும்பம் மூண்டும் இலண்டனுக்குத் திரும்பியதும் பள்ளிக்குச் சென்றார். ஓராண்டு பிரான்சிலுள்ள டன்கிர்க்கில் படித்தார். அவருக்கு 13 வயதிருக்கும்போது கென்சிங்டன் உயர்நிலைப்பள்ளியில் படித்தார். 1891இல் ரோயல் ஓலோவே கல்லூரியில் படிக்க உதவிச் சம்பளம் பெற்று இலக்கியம் பயின்றார். 1893இல் எமிலியின் தந்தை இறந்தார். எனவே தனது கல்வியை நிறுத்திக் கொண்டு பணிபுரியத் தொடங்கினார்.
# உபங்கி ஆறு

**உபங்கி ஆறு** (The Ubangi River) என்பது மத்திய ஆப்பிரிக்கக் குடியரசில் உள்ள காங்கோ ஆற்றின் வலக்கரையில் உள்ள மிகப் பெரிய துணை ஆறாகும். இது இம்போமௌ மற்றும் உலே ஆறுகள் சங்கமிக்கும் இடத்தில் துவங்கி மேற்கு புறமாக ஓடி மத்திய ஆப்பிரிக்க குடியரசுக்கும் காங்கோ மக்களாட்சிக் குடியரசிற்கும் இடையில் ஒரு எல்லையை உருவாக்குகிறது. அடுத்தடுத்து இது தென் மேற்காக வளைந்து மத்திய ஆப்பிரிக்க குடியரசின் தலைநகரான பாங்குயி வழியாக ஓடி தெற்காக திரும்பி காங்கோவின் ஜனநாயக குடியரசுக்கும் காங்கோ குடியரசுக்கும் இடையில் ஒரு எல்லையை உருவாக்குகிறது. இந்த உபங்கி ஆறு இறுதியாக லிரங்காவிலுள்ள காங்கோ ஆற்றோடு இணைகிறது.  
உபங்கி் ஆற்றின் நீளம் 1,060 கி.மீ(660 மைல்). இந்த ஆறானது இதன் மிகப் பெரிய துணை ஆறான உலி ஆறோடு சேர்கிறது. இதன் மொத்த நீளம் 2,270 கிலோமீட்டர் (1410மைல்) ஆகும். இதன் ஆற்று வடிநிலம் அளவு 772,800 சதுர கி.மீ அல்லது 298,400 மைல்களாகும். இது பாங்குயி ஆற்றிலிருந்து விநாடிக்கு 800 கன மீட்டர் அல்லது 28,000 கன அடி முதல் விநாடிக்கு 11,000 கன மீட்டர் அல்லது 390,000 கன அடி வரை தண்ணீரை வெளியேற்றுகிறது. இதன் சராசரி நீர் வெளியேற்றம் 4,000 கன மீட்டர் அல்லது 140,000 கன அடியாகும்.  
உபங்கி ஆறு நீட்டிக்கப் பட்ட தீவுகள் மூலம் கிளைகளாகப் பிரிக்கப் படுகிறது சில இடங்களில் இவை வரையறுக்கப்பட்ட பாறைகள் மூலம் பாங்குயி போன்ற விரைவு நீரோட்டங்களை உருவாக்குகிறது. இது கடலோடு சங்கமிக்கும் இடத்தில் பெரும் மாற்றத்திற்குள்ளாகிறது. அங்கு காணப்படும் மணல் திட்டுகள் மூலம் அதிகமாகப் பிரிக்கப் படுகிறது. இவற்றின் சில கிளைகள் நீரோட்டங்கள் மூலம் மறிக்கப்படுகிறது. 16 டிகிரி கிழக்கு நிலநிரைக்கோட்டிலிருந்து உபங்கி ஆற்றிற்கு இடைப் பட்ட பகுதி தட்டையாகவும் ஈரப்பதமுள்ள சதுப்பு நிலப் பள்ளத் தாக்குகளாகவும் பிளவு பட்ட பகுதிகளாகவும் கிழக்கு மற்றும் தென் கிழக்கு மலைகளிலிருந்து படிப் படியாக காங்கோ ஆறு நோக்கி கீழே இறங்கும். இந்த பகுதியின் அதிகப் படியான இடங்கள் நில நடுக் கோட்டின் பொழில்களால் மூடப் பட்டுள்ளது மற்றும் சங்கா ஆற்றின் வடகிழக்கு மர்றும் தென்மேற்கு பகுதிகள் அவற்றின் வெள்ளத்தால் நிரந்தரமாக மூடப் பட்டுள்ளது. இந்த ஆறு கான்கோ ஆறோடு இர்பு என்ற கிராமத்தில் இர்பு கால்வாயின் வாய் பகுதியில் இணையும். ஏப்ரல் மாதக் கடைசியிலிருந்து ஜூன் மாத கடைசி வரை காங்கோ ஆறு உபங்கி ஆற்றின் நீரை தள்ளும். இதனால் இந்த ஆறு போக்கு வரத்திற்கு உதவியாக இருக்கும்  
http://allafricafacts.com/river-ubangi/  
இது காங்கோ ஆற்றோடு இணையும் போது பாங்குயி மற்றும் பிராசவில்லிக்கு இடையே படகு போக்குவரத்த்தின் நாடியான ஒரு இடத்தை இந்த ஆறு வழங்குகிறது.  
இதன் உற்பத்தி மூலத்திலிருந்து பாங்குயிக்கு 100 கி.மீ(62மைல்) கீழே உபங்கி ஆறானது முழுவதுமாக காங்கோ ஆற்றில் தன்னை வெறுமை ஆக்கும் வரை மத்திய ஆப்பிரிக்க குடியரசுக்கும் காங்கோ ஜனநாயக குடியரசுக்கும் எல்லையை நிர்ணயிக்கிறது.
1960 இல் உபங்கி ஆறிலிருந்து நீரை திசை மாற்றி சாரி ஆற்றிற்கு கொண்டு செல்லும் திட்டம் இருந்தது. இந்த சாரி ஆறானது தனது நீர் முழுவதையும் சட் ஏரிக்குக் கொண்டு செல்லும். இத் திட்டத்தின் படி உபங்கி ஆற்றின் நீரைக் கொண்டு சட் ஏரியை புத்துயிர் பெறச் செய்யவும் அதன் மூலம் வாழ்வாதாரத்திற்காக மீன் பிடித் தொழிலையும் லட்சக் கணக்கான மத்திய ஆப்பிரிக்கர்களையும் ஷகிலன்களின் விவசாயத்தையும் மேம்படுத்தவும் திட்டமிடப்பட்டது. ஆற்று வடி நிலங்களுக்கு இடையே போக்குவரத்தை உருவாக்கும் திட்டத்தினை நைஜீரிய பொறியாளர் ஜெ. உமோலு மற்றும் பின்ஃபிகாவில் உள்ள இத்தாலிய நிறுவனத்தின் மூலம் முன்மொழியப்பட்டது.
# மாக்டலீனா ஆறு

மாக்டலீனா ஆறு கொலம்பியா நாட்டின் முக்கிய ஆறாகும்.(, ; (ஸ்பானிஷ் மொழியில் ரியோ மாக்டலீனா என்றும்குறைவான பேர்களால் ரியோ கிராண்ட் டே லா மாக்டலீனா என்றும் அழைக்கப் பெறுகிறது). இது கொலம்பியாவின் பிரதான ஆறு 1,528 கி.மீ வடக்காக பாய்கிறது. இது இந்த நாட்டின் மேற்கு பகுதியின் பாதிப் பகுதியில் ஓடுகிறது. வேதாகமத்திலுள்ள மாக்தலீனா மேரி என்ற பாத்திரத்தை மையமாகக் கொண்டு இந்த ஆற்றிற்கு இந்த பெயர் வந்தது. இதன் மணற் திட்டுகள் இவற்றின் முகத் துவார பகுதியில் அடிக்கடி மாறும் தன்மை உடையதாக இருந்தாலும் இதன் கீழ் பகுதியில் இது ஹோண்டா பகுதி வரை போக்கு வரத்திற்கு ஏற்புடையதாக பயனுள்ளதாகக் காணப் படுகிறது. இது மாக்டலீனா ஆற்றுப் பள்ளதாக்கு வழியாக ஓடுகிறது.
இதன் வடிகால் பகுதி ஏறக்குறைய 273,000 கி.மீ பரப்பளைவைக் (105,000மைல்கள்) கொண்டதாகக் காணப் படுகிறது. இது இந்நாட்டின் 24% பரப்பளவும் 66% மக்களும் வாழும் பகுதியாகும்
# மாக்டலீனா ஆறு

### பாடக்கோப்பு

இந்த ஆற்றின் பிரதான பகுதி அல்லது உற்பத்தியாகும் பகுதி கொலம்பியாவின் தெற்கு பகுதியில் உள்ளது. அதன் பிறகு அன்டியன் மலைத் தொடரில் உள்ள மத்திய ஓரிணை மலையடுக்குத் தொடர் மற்றும் கிழக்கு ஓரிணை மலையடுக்குத் தொடர்களுக்கு இடையில் ஓடுகிறது. அதன் பிறகு நாட்டின் வட பகுதியில் இரு மலைத் தொடர்களுக்கு இடையில் உள்ள பெரும் பள்ளதாக்கில் மேற்காக ஓடி அங்குள்ள கடற்கரைப் பகுதியில் 100கி.மீ மேற்காக ஓடி மறுபடியும் வடக்கு நோக்கி பாய்ந்து பாரன்குவில்லா என்ற நகரத்தில் உள்ள பாகன் டி ஸென்ஸியா என்று பெயர் வழங்கப் படும் இடத்தில் கரீபியன் கடலில் கலக்கும்.
# மாக்டலீனா ஆறு

### விலங்கினங்கள் மற்றும் தாவரங்கள்

பிரேஸிலுக்கு அடுத்தப் படியாக உலகின் இரண்டாவது உயிரிப் பன்மையம் கொலம்பியாதான். 2016 கணக்கின் படி 56,343 வகையான சிற்றினங்கள் காணப் படுகிறது. இவைகளில் 9,153 வகைகள் இவ்விடத்திற்கே உரிய நிலத்துணை இனங்களாகும். இது ஆர்க்கிட் மற்றும் பறவை இன வைகைகளில் உலக அளவில் முதலாம் இடத்தையும் தாவரங்கள், இருவாழ்விகள் மற்றும் நன்னிர் மீன் இனங்களில் இரண்டாம் இடத்தையும் பனை மரங்கள் மற்றும் ஊர்வன இனங்களில் மூன்றாம் இடத்தையும் பல்லுயிர் பாலூட்டிகளில் நான்காம் இடத்தையும் வகிக்கிறது.
# மாக்டலீனா ஆறு

### மீன்கள்

மாக்டலீனா ஆற்று வடிநிலம் அங்கு காணப்படும் காகா ஆறு மற்றும் கிளை ஆறுகள் மீன்களின் வளமிக்க பகுதியாகக் காணப் படுகிறது. 2008 கணக்கின் படி இங்கு 203 வகையான மீனினங்கள் காணப் பட்டன. அதன் பிறகு அநேக வகை புதிய இனங்கள் கண்டு பிடிக்கப் பட்டு வருகிறது. அதன் பிறகு அநேக வகையான் புதிய மீன்கள் கண்டு பிடிக்கப் பட்டு வருகிறது. இங்கு வாழும் மீனிங்களில் 55% உள்நாட்டு அல்லது நிலத்துணை மீனினங்களாகும். இவற்றில் நான்கு பேரினங்களும் காணப்படுகிறது. பொதுவாக இங்குள்ள மீனினங்கள் தங்கள் சுற்றுச் சூழலோடு தொடர்புடையதாகக் காணப் படுகிறது. அட்ரடோ ஆறு மற்றும் மரகோயோ ஏரி பகுதிகளில் நன்கு தொடர்புடையதாகக் காணப் படுகிறது. ஆனால் அமேசான்-ஓரினாகோ ஆற்று வடிகாலில் குறைந்த அளவே தொடர்பு கொண்டுள்ளது.  
கொலம்பியாவில் ஆற்று வடிகால்களில் தான் அதிக அளவு மீன் உற்பத்தி மர்றும் மீன் வளம் நிறைந்ததாகக் காணப் படுகிறது. ஆனால் 1975-2008 இல் இந்த உற்பத்தி மற்றும் பிடிக்கப் படும் மீன் அளவௌகளில் கொலம்பியா ஒரு பெரும் சரிவைச் சந்தித்தது. மனித கழிவுகள், சுரங்கத் தொழில்கள், வேளாண்மை மற்றும் காடுகளை அழிப்பதால் ஏற்பட்ட வண்டல் மண் படிவுகள் ஆகியவை மாசுபாட்டை ஏற்படுத்தியமையே இந்த வளம் சரிய முக்கிய அச்சுறுத்தலாகக் கருதப் படுகிறது. மேலும் இன்னும் அணை கட்டுகள் கட்டப்படுகின்றன இதுவும் ஒரு காரணமாகக் கருதப் படுகிறது.இந்த மாசுக்களின் காரணமாக வாணிப த்திற்கு முக்கியமாக பயன்பட்ட சில வகை மீன்களின் உடலில் கன உலோகங்கள் கண்டறியப் பட்டன. 2002 கணக்கின் படி பத்தொன்பது மீன் வகைகள் அழியும் அச்சுறுத்தலில் இருப்பதாகக் கருதப் படுகிறது.
# மாக்டலீனா ஆறு

### வரலாறு

இந்த ஆற்றின் தென் அமெரிக்கவிலுள்ள வட பகுதியில் பாயும் புவியியல் அமைப்பைக் காணும்போது இந்த மாக்டலீனா ஆறு கொலம்பியா காலத்திற்கு முன்பே கொலம்பியாவிற்கும் ஈகுவாடருக்கும் இடையில் இருந்திருக்கக் கூடும். காரிப் மொழியைப் பேசக்கூடிய பாஞ்சே மற்றும் யாரிகுயி இன மக்கள் இந்த ஆற்றின் கரையோரம் குடியேறி உள்ளார்கள் அதே வேளையில் இதன் மேற்பகுதி மியூச்கா இன மக்களால் குடியேற்றப் பட்டுள்ளது .அந்தப் பகுதி யுமா ஆறு என்று அழைக்கப் படுகிறது.  
மேலும் 16ஆம் நூற்றாண்டில் இன்றைய கொலம்பியாவிற்கு வருகை தந்த ஸ்பானிய வீரர்களும் கண்டுபிடிப்பாளர்களும் இந்த ஆற்றின் மூலமே உள்நாட்டிற்குள் போய் வந்தார்கள். ரொட்ரிகோ டி பஸ்டிடாஸ் என்பவரே இதை கண்டு பிடித்து இதற்கு மாக்டலீனா என்கிற பெயரையும் ஏப்ரல் 1 , 1501இல் வைத்தார்.  
=
# வெண்ணந்தூர் பெரிய மாரியம்மன் கோவில்

**பெரிய மாரியம்மன் கோவில்** தமிழ்நாடு, நாமக்கல் மாவட்டம், வெண்ணந்தூரில் அமைந்துள்ள ஒரு மாரியம்மன் கோவில் ஆகும்.
# வெண்ணந்தூர் பெரிய மாரியம்மன் கோவில்

## அமைவிடம்

பெரிய மாரியம்மன் கோவில் வெண்ணந்தூரில் 6வது வார்டு மாரியம்மன் கோவில் வீதியில், வெண்ணந்தூர்-சௌரிபாளையம் சாலையின் அருகில் கிழக்கு நோக்கி அமைந்துள்ளது. கோவிலுக்கு வெளியே இடதுபறத்தில் கிணறு ஒன்று உள்ளது. பல வருடங்களாக அந்த பகுதிக்கு நீர் ஆதாரமாக இருந்து வந்தது. தற்போது இது கோவில் பயன்பாட்டிற்கு மட்டும் இருக்கிறது.
# வெண்ணந்தூர் பெரிய மாரியம்மன் கோவில்

## வரலாறு

பழைய ஆலயம் சுண்ணாம்பு சுதையால் கட்டப்பட்டது, கூரை செம்மண் ஓட்டால் ஆனது. முன் மண்டப திண்ணை கூரை ஓலை கீற்றால் ஆனது.பின் மூல அரூப கற்சிலையை அகற்றாமல் அதே இடத்தில் ஒரு கற்கோவில் ஏழுப்பப்பட்டது. கோவிலின் கோபுரம் பல வண்ண அழகிய சிற்பங்கள் சிமெண்ட்டால் உருவாக்கப்பட்டது.
# வெண்ணந்தூர் பெரிய மாரியம்மன் கோவில்

## தெய்வங்கள்

மூலவர் **அருள்மிகு ஸ்ரீ பெரிய மாரியம்மன்** கற்சிலையாக கிழக்குத்திசை நோக்கி அமர்ந்த கோலத்தில் உள்ளது. அருகில் கீழே, ஆதி மூலவர் அரூப சிலை அமைந்துள்ளது. இரு சிலைகளுக்கும் தினமும் அபிசேகம், அலங்காரம் மற்றும் பூஜை நடைபெறும். உர்சவ அம்மன் ஐம்பொன் சிலை திருவிழா மற்றும் விசேட நாட்களில் தேரில் அலங்கரிக்கப்பட்டு ஊர்வலமாக அழைத்து வரப்படும்.
# வெண்ணந்தூர் பெரிய மாரியம்மன் கோவில்

## சிறப்பு வழிபாடு நடைபெறும் நாட்கள்

- பண்டிகை நாட்களில்
- அம்மாவாசை நாட்களில்
- பௌர்ணமி நாட்களில்
- புது வருட பிறப்பு நாட்களில்
- செவ்வாய், வெள்ளி நாட்களில்
- மழை வேண்டி நந்தா விளக்கு வைத்த நாட்களில்
# வெண்ணந்தூர் பெரிய மாரியம்மன் கோவில்

## திருவிழா

### மாரியம்மன் பண்டிகை

ஒவ்வொரு ஆண்டும் ஆடி மாதம் திருவிழா பதினைந்து நாட்கள் தொடர்ந்து நடைபெறும். நான்காவது வியாழக்கிழமை முக்கிய திருவிழா ஆகும். அப்பொழுது கோவில் வண்ணமயமான மின்ஒளி விளக்குகளால் அலங்கரிக்கப்படும். ஊர் பொது மக்கள் அனைவரும் திருவிழா காலங்களில் அசைவம் சாப்பிடுவதை தவிர்த்துவிடுவர். காப்பு கட்டப்பட்டதால் வெளியூர் செல்வதை தவிர்த்துவிடுவர்.  
மாரியம்மன் பண்டிகை வெண்ணந்தூரில் பெரிய மாரியம்மன், சின்ன மாரியம்மன், பூபதி மாரியம்மன், செல்வ மாரியம்மன் ஆலையங்களில் ஒன்றாக நடைபெறும். இத் திருவிழாவுடன் சேர்த்து அருள்மிகு ஸ்ரீ முத்துக்குமரசாமி முருகன் பண்டிகை கொண்டாடப்படும்.
# வெண்ணந்தூர் பெரிய மாரியம்மன் கோவில்

## பண்டிகை நாட்களில் நிகழ்வுகள்

;சக்தி அழைத்தல்:
ஊர் எல்லையில் உள்ள காவல் தெய்வம் சக்தியை குதிரையின் மேல் அழைத்து வரும் நிகழ்வு ஆகும்.
;கம்பம் எடுத்து ஆடுதல்:
முதிர்ந்த வேப்ப மரத்தின் மூன்று கிளைகள் அமைந்த கிளை கம்பத்திற்கு தேர்வு செய்யப்படும். கிளையை வெட்டி எடுப்பதற்கு முன் அந்த வேப்ப மரத்திற்கு பூஜை செய்யப்படும். மூன்று கிளைகள் அமைந்த கம்பத்தை செதுக்கி அதன் மரபட்டையை எடுப்பர். சமன் செய்யப்பட்ட கம்பத்தின் மூன்று கிளைகளை மேல்நோக்கி கூராக்கப்படும். கம்பத்தின் முன்பக்க தண்டுப்பகுதியில் கைகூப்பி வணங்குவது போல ஒரு சிற்பம் செதுக்கப்படும். இது சிவனை குறிக்கும். ஊர் பொது கிணற்றில் ஊரவைத்துு பின் கம்பத்திற்கு மஞ்சள் பூசி பொட்டு வைத்து பூ மாலை அணிவித்து மரியாதை செலுத்தி பூஜை செய்யப்படும். இக்கம்பத்தை ஒரு குறிப்பிட்ட சமுகத்தினர் எடுத்து ஊரை சுற்றி கோவிலுக்கு ஆடி வருவர்.
;கம்பம் நடுதல்:  
கம்பத்தை எடுத்து ஆடி வரும்பொழுது ஊர் மக்கள் முளைப்பாரி, மாவிளக்கு, தீபம் ஏந்தி கோவிலை நோக்கி திரளாக வருவர். கோவிலை வலம் வந்து அம்மனுக்கும் கம்பத்திற்கும் மரியாதை செலுத்தி கம்பத்தை அதற்கான இடத்தில் பலிக்கு பின் நடப்படும்.  
;தீ சட்டியை எடுத்து ஆடுதல்:
பண்டிகையின் கடைசி மூன்று நாட்கள் தீ சட்டியை எடுத்து பூசாரி மும்முறை வலம் வந்து அம்மன் எதிரே நடப்பட்ட கம்பத்தின் மூன்று கிளை நடுவே வைப்பார் அவர் தீ சட்டி எடுக்கும் போது தன் தோளில் சாட்டையை குறுக்காக அணிந்திருப்பார். இருதியில் பூஜை நடைபெற்று மக்களுக்கு பிரசாதம் வழங்கப்படும்.  
;தீ மிதித்தல்:
வெண்ணந்தூர் பெரிய மாரியம்மன் கோவில் திருவிழாவில் தீ மிதித்தல் கிடையாது. ஆனால் பண்டிகையின் கடைசி மூன்று நாட்கள் காலையில் முதல் நாள் இரவு கம்பத்தின் மேல் வைக்கப்பட்ட தீ சட்டியை எடுத்து அதை கோவிலுக்கு எதிரே தரையில் கொட்டி அதை பக்தர்கள் மிதிப்பர் அப்பொழுது பூசாரி சாட்டையால் அவர்களை அடிப்பார். இதனால் உடல் பிணிகள் அகலும் என நம்பப்படுகிறது.  
;பொங்கல் வைத்தல்:
வியாழக்கிழமை அன்று அம்மனுக்கு சிறப்பு அலங்கார பூஜைகள் நடைபெறும். ஊர் பொது மக்கள், பக்தர்கள் அம்மனை வேண்டி திரளாக பொங்கல் வைத்து கொண்டாடுவர். சிலர் ஆடு,கோழி,சேவல் பலியிடடுவர்  
;கம்பம் பிடுங்குதல்:
வெள்ளியன்று ஆரவாரமில்லாமல் கம்பம் பிடுங்கி ஊர் கிணறு ஒன்றில் போட்டுவிடுவர்.  
;மஞ்சள் நீராட்டம்:
சனிக்கிழமையன்று மஞ்சள் நீராட்டம் மிக விமர்சையாக நடைபெறும்.உர்சவ அம்மன் ஐம்பொன் சிலை தேரில் வைக்கப்பட்டு ஊர்வலமாக அழைத்து வரப்படும். பொதுமக்கள் மற்றும் பக்தர்கள் மஞ்சள் கரைக்கப்பட்ட நீரை தெளித்து ஆரவாரம் செய்வர்.  
;கலை நிகழ்ச்சிகள்:
வண்டிவேடிக்கை, பூங்கரகம், பறை அடித்தல், குறவர் ஆட்டம், பச்சை காளி-பவள காளி ஆட்டம், பட்டிமன்றம், ஆடல்-பாடல் நிகழ்ச்சி, சிறுவர்-சிறுமியர் கலை நிகழ்ச்சிகள், வழுக்கு மரம் ஏறுதல் மற்றும் பல கிராமிய நிகழ்ச்சிகள் நாள்தோறும் நடைபெறும்.  
ஒவ்வொரு நாளும் மாலையில் சிறப்பு பூஜை நடைபெறும். பூஜையின் போது பறை அடிக்கப்படும், பறை இசையால் அம்மன் மகிழ்ச்சி அடைவதாக நம்பப்படுகிறது.
# வெண்ணந்தூர் பெரிய மாரியம்மன் கோவில்

## மறு கட்டுமானம்

சுண்ணாம்பு சுதையால் ஆன கோவிலை கற்கோவிலாக 1997 ஆம் வருடம் கட்டிமுடிக்கப்பட்டது. இதன் கட்டுமானம் உள்ளூர் மக்களின் பொருள் உதவியாலும் பண உதவியாலும் முலுமையடைந்தது. இருப்பினும் பல தடைகள் மற்றும் பல காரணங்களுக்காக கட்டுமான பணிகள் நிறைவடைய பல ஆண்டுகளாயின. கட்டுமான பணிகள் முடிந்ததும் கோவிலுக்கு குடமுழுக்கு நிகழ்வுக்கு ஏற்பாடு செய்யப்பட்டது. இது வெண்ணந்தூர் பொது மக்களால் பெரிதும் கொண்டாடப்பட்டது. அதன் பின் 48 நாட்கள் சிறப்பு பூஜையான மண்டல பூஜை நடைபெற்று தினம் அன்னதானம் வழங்கப்பட்டது. தற்போது இக்கோயில் ஒரு சமூகத்தினரால் நிர்வகிக்கப்படுகிறது.
# வெண்ணந்தூர் பெரிய மாரியம்மன் கோவில்

## கோவிலை அடைதல்

### தரைவழி

- வெண்ணந்தூர் காமராஜர் சிலை பேருந்து நிருத்ததில் இருந்தது தெற்கு நோக்கி சுமார் ஐநூறு மீட்டரில் ஆலையம் அமைந்துள்ளது. 51 ஆம் எண் அரசு பேருந்து ஆலையம் அருகில் நின்று செல்லும். வெண்ணந்தூர் வழியாக ராசிபுரத்திற்கும் இளம்பள்ளைக்கும் தமிழ்நாடு போக்குவரத்து கழகத்தின் மூலமாக 15ஆம் எண் கொண்ட பேருந்துகள் இயக்கப்படுகிறது.
- வெண்ணந்தூருக்கு சேலத்தில் இருந்தது தமிழ்நாடு போக்குவரத்து கழகத்தின் மூலமாக 51,33,13/40,40 எண் கொண்ட பேருந்துகள் இயக்கப்படுகிறது.
- வெண்ணந்தூருக்கு ஆத்தூர், மேட்டூர் அணை, எடப்பாடி ஆகிய இடங்களில் இருந்து தமிழ்நாடு போகுவரத்து கழகத்தின் மூலமாக பேருந்துகள் இயக்கப்படுகிறது.
- இது தவிர பல தனியார் பேருந்துகள் சேலம், ஈரோடு, இராசிபுரம், நாமக்கல், சங்ககிரி ஆகிய நகரங்களில் இருந்தது வெண்ணந்தூருக்கு இயக்கப்படுகிறது.
# வெண்ணந்தூர் பெரிய மாரியம்மன் கோவில்

## கோவிலை அடைதல்

### இரயில் வழி

- அருகில் உள்ள இரயில் நிலையம் மல்லூர் இரயில் நிலையம் (8கிமீ) ஆகும். இங்கு பயணிகள் இரயில் மட்டும் நிறுத்தப்படும். சேலம், ராசிபுரம், நாமக்கல், கரூர் ஆகிய ஊர்களிலிருந்து இந்த இரயில் நிலையத்தை அடைந்து அங்கிருந்து வெண்ணந்தூர் செல்லலாம்.
- ராசிபுரம் இரயில் நிலையம் 15கிமீ தொலைவில் உள்ளது.
- சேலம் சந்திப்பு 25கிமீ தொலைவில் உள்ளது
# வெண்ணந்தூர் பெரிய மாரியம்மன் கோவில்

## கோவிலை அடைதல்

### வான்வழி

சேலம் மற்றும் கோவை விமானநிலையம்
# அவீச்சி

**டிம் பெர்குலிங்** (*Tim Bergling*; 8 செப்டம்பர் 1989 – 20 ஏப்ரல் 2018), பரவலாக அவரது திரைப் பெயர் **அவீச்சி** (*Avicii*; ; வணிகமுறையில் **ΛVICII** மற்றும் ◢&nbsp;◤) ஓர் சுவீடிய இசைக்கலைஞரும் இசைத்தட்டாளரும் கலப்பிசைக் கலைஞரும் ஆவார். இசைத்தட்டுத் தயாரிப்பாளராகவும் விளங்கினார்.  
பெர்குலிங்கின் அறிமுகத் தொகுப்பில், *இட்ரூ (மெய்)* (2013), இலத்திரனியல்சார் இசையில் பல்வேறுவகை இசைநடைகளும் கலந்து வெளியானது; இது இசை விமரிசகர்களிடம் பொதுவான நேர்மறையான வரவேற்பைப் பெற்றது. பதினைந்தும் மேற்பட்ட நாடுகளில் இது விரைவிலேயே முதல் பத்திடங்களில் ஒன்றாக இடம் பிடித்தது. ஆத்திரேலியா, சுவீடன், டென்மார்க்கு,ஐக்கிய அமெரிக்க நடனவிசை பட்டியல்களில் முதலிடம் பிடித்தது. 2015இல் தனது இரண்டாவது கலைக்கூடத் தொகுப்பான *இஸ்டோரீசு (கதைகள்)* வெளியிட்டார். ஆகத்து 10, 2017இல் *அவீச்சி (01)* என்ற இசைத்தட்டை வெளியிட்டார். ஏப்ரல் 20, 2018 இல் ஓமான் நாட்டில் மரணமடைந்தார்.  
அவீச்சி 2012 மற்றும் 2013ஆம் ஆண்டுகளில் இசைத்தட்டாளர்களுக்கான இதழால் (*DJ Magazine*)<nowiki/> ஆண்டுதோறும் வெளியிடப்படும் முதல் 100 இசைத்தட்டாளர்கள் பட்டியலில் மூன்றாவதாக குறிப்பிடப்பட்டிருந்தார். 2012ஆம் ஆண்டில் டேவிட் கெத்தாவுடன் அவர் ஆற்றிய படைப்பு "சன்ஷைன்" (கதிரொளி)க்காகவும் 2013இல் தனது பாட்டு "லெவல்சு" (நிலைகள்)க்காவும் இருமுறை கிராமி விருதுக்கு நியமிக்கப்பட்டுள்ளார்.  
*ஐ குட் பி தி ஒன்* (நிக்கி ரோமெரோவுடன்), "வேக் மீ அப்!" (அமெரிக்கப் பாடகர் அலோ பிளாக்குடன்), "யூ மேக் மீ", "ஏய் பிரதர்", "அடிக்டக்டு டு யூ", மற்றும் "கொல்லைடு" (பிரித்தானியப் பாடகர் லியோனா லெவிசுடன்) பரவலாக அறியப்பட்ட இவரது பாடல்களில் சிலவாகும்.
# அவீச்சி

## வாழ்க்கை வரலாறு

### பிறப்பு

அவீச்சி செப்டம்பர் 8, 1989 இல் ஸ்டாக்ஹோம், சுவீடனில் பிறந்தார். அவரது பிறந்த பெயர் டிம் பெர்லிங்; இருப்பினும் அவர் தொழில் ரீதியாக அவீச்சி, டிம் பெர்கு என்ற பெயர்களால் அறியப்படுகிறார்; டிம் லைடென், டாம் ஹேங்சு, டிம்பர்மேன் என்பன இவரது பிற புனைபெயர்களாகும்.
# அவீச்சி

## வாழ்க்கை வரலாறு

### இசை வாழ்க்கை

ஒரு கச்சேரியில்.]]
2008 ஆம் ஆண்டில் தனது 18ஆம் அகவையில் இசையுலகிற்கு வெளிவந்தார்; தம்முடைய காமோதோர் 64 குறுங்கணினியில் இருந்த "சோம்பேறி ஜோன்சு" என்ற காணொளி விளையாட்டுப் பாட்டை கலப்பிசையில் மீளமைத்து வெளியிட்டார்; இது * சோம்பேறி லேசு * என்ற பெயரில் *ஸ்ட்ரைக் ரிகார்டிங்* நிறுவனத்தால் விற்பனைக்கு விடப்பட்டது.  
அவீச்சி பீட் டாங் என்ற வணிகப் பெயருடன் ஏப்ரல் 2008 இல் *மேன்மேன்* என்ற இசைத்தொகுப்பை சொந்தமாக வெளியிடப்பட்டார். இது "பாசுட்டு டிராக்சு" என்ற போட்டியில் 70 விழுக்காடு வாக்குகளைப் பெற்று முதலிடத்தை வென்றது. இதனைத் தொடர்ந்து அவீச்சி உலகெங்கிலும் உள்ள பல இசைத்தட்டு வெளியீட்டாளர்கள், விளம்பரதாரர்கள் மற்றும் முன்பதிவு முகமைகளைத் தொடர்பு கொண்டார்.
# அவீச்சி

## வாழ்க்கை வரலாறு

### 2011–12: "லெவல்சு" மற்றும் பன்னாட்டுப் புகழ்

2011இல் தனது "லெவல்சு" என்ற இசைத்தொகுப்பை பொதுவெளியில் வெளியிட்டார். இந்தப் பாட்டு எட்டா ஜேம்சு பாடிய கடவுள் வாழ்த்துப் பாடலான *சம்திங் காட் அ ஓல்டு ஆன் மீ* என்ற பாடலின் துளிகளை உள்ளடக்கியிருந்தது. இத்தொகுப்பு ஆஸ்திரியா, பெல்ஜியம், பொசுனியா எர்செகோவினா, குரோவாசியா, டென்மார்க், பின்லாந்து, ஜெர்மனி, கிரேக்கம் (நாடு), அயர்லாந்து, இத்தாலி, the நெதர்லாந்து, சுலோவீனியா, ஐக்கிய இராச்சியம், நாடுகளில் முதல் பத்து இடங்களுக்குள்ளாக இருந்தது; அங்கேரி, நோர்வே சுவீடன் நாடுகளில் முதலிடத்தைப் பிடித்தது.  
2012ஆம் ஆண்டில் டேவிடு கெத்தாவுடன் இணைந்து பாடிய "சன் ஷைன்" என்ற பாட்டிற்காக சிறந்த நடன இசை என்ற பகுப்பில் கிராமி விருதுக்கு நியமிக்கப்பட்டார்.
# அவீச்சி

## வாழ்க்கை வரலாறு

### இறப்பு

2016இல் அவீச்சிக்கு அதிகளவிலான குடிப்பழக்கத்தால் கடும் கணைய அழற்சி ஏற்பட்டுள்ளதாக கண்டறியப்பட்டது. இதன்பிறகு நேரலை நிகழ்ச்சிகளில் கலந்து கொள்வதை நிறுத்தினார்.  
ஏப்ரல் 20, 2018 அன்றுபெர்குலிங்கின் தொடர்பாளர் டயானா பேரன் ஓமான் நாட்டின் மசுக்கட்டு நகரில் அவர் இறந்ததாக அறிவித்தார். இவரது விசிறிகளுக்கும் குடும்பத்தினருக்கும் கால்வின் ஆரிசு, மார்ஷ்மெல்லோ, டெட்மவுசு, மார்ட்டின் காரிக்சு, செட் போன்ற இசைத்தட்டாளர்களும் ரீட்டா ஓறா, துவா லிப்பா, மடோனா போன்ற பாடகர்களும் உட்பட பல இசைக்கலைஞர்கள் இரங்கல் தெரிவித்துள்ளனர்.
# வெண்ணந்தூர் ஏரி

**வெண்ணந்தூர் ஏரி** என்பது தமிழ்நாட்டின், நாமக்கல் மாவட்டம் வெண்ணந்தூருக்கு அருகில் மேற்கே அமைந்துள்ள ஓர் ஏரியாகும். இந்த ஏரியின் பரப்பளவு கிழக்கு-மேற்கே அதிகமாகவும், வடக்கு-தெற்கே குறைவாகவும் அமைந்துள்ளது. வடக்கு, கிழக்கு, தெற்கு கரைகள் வெண்ணந்தூரில் அமைந்துள்ளன. மேற்குக் கரை நாச்சிப்பட்டியில் அமைந்துள்ளது.
# காதல் 2 கல்யாணம்

***காதல் 2 கல்யாணம்*** (*Kadhal 2 Kalyanam*) (காதல் டு கல்யாணம் என படிக்கவேண்டும்) என்பது வெளிவராத தமிழ் காதல் நகைச்சுவைத் திரைப்படமாகும். இதை அறிமுக இயக்குநரான மிலிந்த் ராவு இயக்கினார். இப்படத்தின் நட்சத்திரங்களான ஆர்யாவின் தம்பி சத்யா மற்றும் ரம்யா ஆகியோர் முதன்மைப் பாத்திரங்களில் நடித்துள்ளனர். இவர்களுடன் ஜெயஸ்ரீ, நாகேந்திர பிரசாத், கஸ்தூரி, அனுஜா ஐயர் ஆகியோர் நடித்துள்ளனர். பிரபல திரைப்பட விமர்சகர் பரத்வாஜ் ரங்கன் படத்துன் உரையாடல்களை எழுதியுள்ளார். யுவன் சங்கர் ராஜா படத்தின் பின்னணி இசையை அமைத்துள்ளார். 2008 ஆம் ஆண்டு நடுப்பகுதியில், முன் தயாரிப்புப் பணிகள் துவங்கியது. படத்தின் படப்பிடிப்பு ஒரு வருடத்திற்கும் மேலாக நீடித்தது, 2010 சூலையில் முடிவடைந்தது. இந்த திரைப்படமானது மிர்ச்சி மூவிஸ் மற்றும் ஈஸ்ட் கோஸ்ட் எண்டர்டெயின்மெண்ட் ஆகியவை இணைந்து தயாரித்தன. அவை தற்போது திரைப்படத் தயாரிப்புத் தொழிலில் இல்லை. எனவே படம் வெளியிடப்படவில்லை.
# காதல் 2 கல்யாணம்

## நடிகர்கள்

- சத்யா - அருள்
- ரம்யா - அனிதா
- அனுஜா ஐயர்
- ஜான் விஜய்
- ஜெயஸ்ரீ
- நாகேந்திர பிரசாத்
- கஸ்தூரி
- மௌலி
- தேவதர்சினி
- எஸ். என். லட்சுமி
- அழகம்பெருமாள்
- முரளீதரன் - வங்கி அதிகாரி
# காதல் 2 கல்யாணம்

## தயாரிப்பு

காத்ல் 2 கல்யாணம் படத்தின் திரைக்கதையைத் தேர்ந்தெடுப்பதற்கு முன்னர் ஆர்யாவும் சத்யாவும் பல திரைக்கதைகளைப் பார்த்து இதை முடிவு செய்தனர். இந்தப் படத்தில் சத்யா ஒரு வானொலி தொகுப்பாளர் (ரேடியோ ஜாக்கி) பாத்திரத்தில் நடித்தார். இந்தப் பாத்திரத்தில் நடிக்க முடிவெடுத்தப் பின்னர் சத்யா மும்பையில் உள்ள பாலிவுட் நடிகர் அனுபம் கெர்ரின் நடிப்பு பள்ளியில் "நடிப்பு திறன் வளர்ப்பு" பயிற்சி பெற்றார். படப்பிடிப்பு தொடங்குவதற்கு முன்னர் சத்யா ஒரு வானொலி நிலையத்தில் தொழில்முறை வானொலித் தொகுப்பாளர்களின் பணிகளை கவனித்தார். ரம்யா தனது மூன்றாவது படமான வாரணம் ஆயிரம் முடித்ததும் 2008 அக்டோபரில் இந்தப் படத்துக்கு ஒப்பந்தமானார், அவரது கதாபாத்திரத்திரமானது" பெருநிறுவன உலகில் தொழில் சார்ந்து இயங்கும், ஒரு சுயாதீனமான பெண்" என்று விவரிக்கப்பட்டது." மேலும், முன்னணி நடிகை ஜெயஸ்ரீ 2008 நவம்பரில் ஒரு குறிப்பிடத்தக்க பாத்திரத்தில் நடிக்க கையெழுத்திட்டார். இது ஒரு தசாப்தத்திற்குப் பிறகு அவர் திரைத் துறைக்கு திரும்புவதை குறிப்பிடத்தக்கது. 2008 திசம்பரில், நடிகை கஸ்தூரி ஒரு துணைப் பாத்திரத்திரமாக நாகேந்திர பிரசாத்தின் கதாபாத்திரத்திற்கு மனைவியாக நடித்தார், இதனுடன் படத்தில் ஜான் விஜய் ஒரு குடிகாரனாக நடிக்க ஒப்புக்கொண்டார். 2009 ஆம் ஆண்டு மத்தியில் துவங்கிய படத்தின் படப்பிடிப்புகள் அறியப்படாத காரணங்களால் தடைபட்ட படப்படிப்பானது 2010 இல் மீண்டும் தொடங்கியது.  
படத்தின் பெரும்பகுதி வானொலி நிலையத்தில் நடப்பது என்பதால், கலை இயக்குநர் ராஜீவன் ஒரு வானொலி தொகுப்பாளர் மையத்தை சென்னையில் உருவாக்கினார். படத்துக்கு எடுக்கப்பட்ட பாடல்களில் ஒன்றான "வெள்ளைக் கொடி" என்ற பாடல், முருகனின் படைவீடுகளில் ஒன்றான திருச்செந்தூர் நகரில் படமாக்கப்பட்டது. மேலும் நாகேந்திர பிரசாத் இயற்றிய பாடலான, 2010 சூலையில், இரண்டு பாடல்கள் பதிவு செய்யப்பட்டன; செங்குன்றம் அருகே உள்ள ஒரு பண்ணை வீட்டில் "நா வெட்டப் போற ஆடு" என்ற பாடல் படமாக்கப்பட்டது. இதில் சத்யா, திவ்யா ஆகியோருடன் துணை நடிகர்கள் ஆடினர். இந்தப் பாடல்களின் படப்பிடிப்பு முடிந்து, ஒன்றரை வருடங்கள் கழித்து படப்பிடிப்பு முடிவடைந்தது.  
படத்தின் தயாரிப்பில் ஏற்பட்ட நீண்ட காலத் தாமதத்துக்குப் பிறகு, மீர் மூவிஸ் மே 29 இல் முழு படப்பிடிப்பும் முடிவடைந்ததாக அறிவித்தது. 2013 சூனில் படப்பிடிப்புக்குப் பிந்தைய பணிகள் துவங்கின. இதனுடன் 2013 சூனில் திரைப்படத்தின் முன்னோட்டம் வெளியிடப்பட்டது. படத்தின் வெளியீடு செப்டம்பர் மாதத்தில் நடக்கும் என எதிர்பார்க்கப்பட்டது.